**“สำเนา”**

**รายงานการประชุมสภาองค์การบริหารส่วนตำบลจะรัง ครั้งแรก**

**ประจำปี ๒๕64**

**วันที่ ๒๘ ธันวาคม ๒๕๖4 เวลา 11.๓0 น.**

 **ณ ห้องประชุมสภาองค์การบริหารส่วนตำบลจะรัง**

**ผู้เข้าประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายมาสารูดิง ดอเลาะ | สมาชิกสภาอบต.หมู่ที่ ๑ | มาสารูดิง ดอเลาะ |  |
| 2. | นายอายุ ดอเลาะ | สมาชิกสภาอบต.หมู่ที่ ๒ | อายุ ดอเลาะ |  |
| 3. | นายอาดิล เบ็ญมัสรูร | สมาชิกสภาอบต.หมู่ที่ ๓ | อาดิล เบ็ญมัสรูร |  |
| 4. | นายสมะแอ มะเซ็ง | สมาชิกสภาอบต.หมู่ที่ ๔ | สมะแอ มะเซ็ง |  |
| 5. | นายอาแซ อาแด | สมาชิกสภาอบต.หมู่ที่ ๕ | อาแซ อาแด |  |
| 6. | นายมามุ สาและ | สมาชิกสภาอบต.หมู่ที่ ๖ | มามุ สาและ |  |
| 7. | นายอับดุลเลาะ หามะ | สมาชิกสภาอบต.หมู่ที่ ๗ | อับดุลเลาะ หามะ |  |

**ผู้ลาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 |  |  |  |  |
| 2 |  |  |  |  |

**ผู้ขาดประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 |  |  |  |  |
| 2 |  |  |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายโอฬาร บิลสัน | นายอำเภอยะหริ่ง | โอฬาร บิลสัน |  |
| ๒. | นางสาวมารีแย เจะดราแม | ท้องถิ่นอำเภอ | มารีแย เจะดราแม |  |
| ๓. | นายดำริห์ สาแล๊ะ | นายก อบต. | ดำริห์ สาแล๊ะ |  |
| ๔. | นางสาวสุมิตรา นิลทับทิม | ปลัด อบต. | สุมิตรา นิลทับทิม |  |
| ๕. | นางสาวนิเยาะ นิแว | รองปลัด อบต. | นิเยาะ นิแว |  |
| ๖. | นางสาวบุษยา ศิตลาภ | หัวหน้าสำนักปลัด | บุษยา ศิตลาภ |  |
| ๗. | นางสาวเพ็ญประภา นันทพุฒ | ผอ.กองคลัง | เพ็ญประภา นันทพุฒ |  |
| ๘. | นายพิกกรี บากา | ผอ.กองช่าง | พิกกรี บากา |  |
| ๙. | นางชนิศา หอวัฒนานันท์ | นักวิชาการศึกษา รก.ผอ.กองการศึกษาฯ | ชนิศา หอวัฒนานันท์ |  |
|  |  |  |  |  |

**เปิดประชุมเวลา 11.๓๐ น.**

-2-

**ปลัด อบต**. เรียน ท่านโอฬาร บิลสัน นายอำเภอยะหริ่ง ท่านมารีแย เจะดราแม

**(นางสาวสุมิตรา นิลทับทิม)** ท้องถิ่นอำเภอยะหริ่ง ท่านดำริห์ สาแล๊ะ นายกองค์การบริหารส่วนตำบล จะรัง ท่านสมาชิกสภาองค์การบริหารส่วนตำบลจะรัง และผู้เข้าร่วมการประชุมทุกท่าน วันนี้เป็นการประชุมสภาองค์การบริหารส่วนตำบลจะรัง ครั้งแรก เป็นไปตามประกาศอำเภอยะหริ่ง เรื่องเรียกประชุมสภาองค์การบริหารส่วนตำบลจะรัง ครั้งแรก องค์การบริหารส่วนตำบลจะรัง รู้สึกเป็นเกียรติเป็นอย่างยิ่ง ที่ท่านนายอำเภอยะหริ่ง ให้เกียรติมาเป็นประธานในการประชุมครั้งนี้ และในโอกาสนี้ขอเรียนเชิญท่านนายอำเภอยะหริ่งพบปะ และกล่าวให้โอวาทแก่สมาชิกสภาองค์การบริหารส่วนตำบลจะรัง ขอเรียนเชิญค่ะ

**นายอำเภอยะหริ่ง** พบปะกล่าวให้โอวาทแก่สมาชิกสภาองค์การบริหารส่วนตำบลจะรัง

**(นายโอฬาร บิลสัน)**

**ปลัด อบต.** ขออนุญาตท่านประธานและผู้เข้าร่วมประชุมทุกท่าน อ่านประกาศ

**(นางสาวสุมิตรา นิลทับทิม)** อำเภอยะหริ่ง เรื่อง เรียกประชุมสภาองค์การบริหารส่วนตำบลจะรัง ครั้งแรก

**ประกาศอำเภอยะหริ่ง**

**เรื่อง** เรียกประชุมสภาองค์การบริหารส่วนตำบลจะรัง ครั้งแรก

ตามที่ได้มีการเลือกตั้งสมาชิกสภาองค์การบริหารส่วนตำบลจะรัง เมื่อวันที่ ๒8 ธันวาคม ๒๕๖4 ไปแล้วนั้น บัดนี้ คณะกรรมการการเลือกตั้ง ได้ประกาศผลการเลือกตั้งสมาชิกสภาองค์การบริหารส่วนตำบลจะรัง ครบตามจำนวนแล้ว เมื่อวันที่ 20 ธันวาคม ๒๕๖4 อาศัยอำนาจตามความในมาตรา ๕๓ วรรคสอง และมาตรา 54 วรรคสอง แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๔๗ และที่แก้ไขเพิ่มเติม และข้อ ๖ ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ และที่แก้ไขเพิ่มเติมจึงเรียกสมาชิกสภาองค์การบริหารส่วนตำบล จะรังประชุมสภาองค์การบริหารส่วนตำบลจะรัง ครั้งแรก ในวันที่ ๒๘ ธันวาคม ๒๕๖4 เวลา ตั้งแต่เวลา 11.๓๐ น. ณ ห้องประชุมสภาองค์การบริหารส่วนตำบลจะรัง อำเภอยะหริ่ง จังหวัดปัตตานี

 ประกาศ ณ วันที่ 23 เดือนธันวาคม พ.ศ. ๒๕๖4

 (นายโอฬาร บิลสัน)

 นายอำเภอยะหริ่ง

ในโอกาสนี้ขอเรียนเชิญท่านนายอำเภอยะหริ่ง กล่าวเปิดการประชุมสภาองค์การบริหารส่วนตำบลจะรัง ครั้งแรก ขอเรียนเชิญค่ะ

 /นายอำเภอ....

-3-

**นายอำเภอยะหริ่ง** ท่านสมาชิกสภาองค์การบริหารส่วนตำบลจะรัง นายกองค์การบริหารส่วน

**(นายโอฬาร บิลสัน)**  ตำบลจะรัง และผู้มีเกียรติ ทุกท่าน คณะกรรมการการเลือกตั้งได้มีประกาศ เรื่อง ผลการเลือกตั้งสมาชิกสภาองค์การบริหารส่วนตำบลจะรัง ฉบับลงวันที่ ๒๐ ธันวาคม 2564 แจ้งว่า ตามที่ได้มีการเลือกตั้งสมาชิกสภาองค์การบริหารส่วนตำบลจะรัง กรณีคณะกรรมการการเลือกตั้งประกาศกำหนดให้มีการเลือกตั้งตามมาตรา 142 แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.2562 จำนวน ๗ คน เมื่อวันที่ 28 พฤศจิกายน 2564 นั้น อาศัยอำนาจตามความในมาตรา 17 และมาตรา 106 แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.2562 และข้อ 179 ของระเบียบคณะกรรมการการเลือกตั้งว่าด้วยการเลือกตั้งสมาชิก สภาท้องถิ่นหรือผู้บริหารท้องถิ่น พ.ศ.2562 คณะกรรมการการเลือกตั้งจึงประกาศผลการเลือกตั้ง จำนวน ๗ คน

ดังนั้น จึงอาศัยอำนาจตามความในมาตรา 53 วรรคสอง และมาตรา 54 วรรคสอง แห่งพระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติม และข้อ 6 ของระเบียบกระทรวงมหาดไทยว่าด้วยข้อบังคับ การประชุมสภาท้องถิ่น พ.ศ.2547 และที่แก้ไขเพิ่มเติม เรียกประชุมสภาองค์การบริหารส่วนตำบลจะรัง ครั้งแรก ภายในสิบห้าวันนับแต่วันประกาศผลการเลือกตั้งสมาชิกสภาองค์การบริหารส่วนตำบลจะรัง เพื่อให้สมาชิกสภาองค์การบริหารส่วนตำบลจะรัง ได้เลือกประธานสภาองค์การบริหารส่วนตำบลจะรัง รองประธาน สภาองค์การบริหารส่วนตำบลจะรัง เลขานุการสภาองค์การบริหารส่วนตำบลจะรัง ตามจำนวนที่กฎหมายกำหนดไว้ รวมทั้งการกำหนดวันเริ่มสมัยประชุมสภาองค์การบริหารส่วนตำบลจะรัง โดยปลัดองค์การบริหารส่วนตำบลจะรัง ซึ่งทำหน้าที่เป็นเลขานุการสภาท้องถิ่นชั่วคราว จะได้ดำเนินการในส่วนที่เกี่ยวข้องตามระเบียบข้อบังคับการประชุมสภาท้องถิ่นต่อไป

ที่ประชุมสภาองค์การบริหารส่วนตำบลจะรัง พร้อมแล้ว ผมขอเปิดประชุมสภาองค์การบริหารส่วนตำบลจะรัง ครั้งแรก ณ บัดนี้ ขอขอบคุณครับ

**เลขานุการชั่วคราว** ดิฉัน นางสาวสุมิตรา นิลทับทิม ปลัดองค์การบริหารส่วนตำลบลจะรัง ขอ

**(นางสาวสุมิตรา นิลทับทิม)** อนุญาตปฏิบัติหน้าที่เลขานุการสภาท้องถิ่นชั่วคราวตามระเบียบกระทรวง มหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติม ฉบับที่ ๒ พ.ศ. ๒๕๕๔ ข้อ ๗ และลำดับต่อไปดิฉันขออนุญาตได้ชี้แจงถึงหลักเกณฑ์ในการประชุมสภาองค์การบริหารส่วนตำบลครั้งแรก ดังนี้

**ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติม ฉบับที่ ๒ พ.ศ. ๒๕๕๔ ข้อ ๗ กำหนดให้**

“ในการประชุมสภาท้องถิ่นตามข้อ ๖ เมื่อผู้ว่าราชการจังหวัด สำหรับองค์การบริหารส่วนจังหวัดหรือเทศบาลและนายอำเภอสำหรับองค์การบริหารส่วนตำบล เปิดการประชุมสภาท้องถิ่นแล้ว ให้ปลัดองค์กรปกครอง

ส่วนท้องถิ่นเป็นเลขานุการสภาท้องถิ่นชั่วคราว โดยให้เชิญสมาชิกสภาท้องถิ่นผู้ที่มีอายุมากที่สุดในที่ประชุมสภาท้องถิ่นคราวนั้นเป็นประธานสภา

 /ท้องถิ่น...

-4-

ท้องถิ่นชั่วคราว หากสมาชิกสภาท้องถิ่นผู้ที่มีอายุมากที่สุดไม่รับเป็นประธานสภาท้องถิ่นชั่วคราว ให้เชิญสมาชิกสภาท้องถิ่นผู้ที่มีอายุมากที่สุดรองลงมาตามลำดับซึ่งอยู่ในที่ประชุมสภาท้องถิ่นคราวนั้นเป็นประธานสภาท้องถิ่นชั่วคราวเพื่อทำหน้าที่เป็นประธานที่ประชุม นำสมาชิกท้องถิ่นปฏิญาณตนตามที่กฎหมายว่าด้วยองค์กรปกครองส่วนท้องถิ่นกำหนด และดำเนินการเลือกประธานสภาท้องถิ่น”

จากการตรวจสอบประวัติของสมาชิกสภาองค์การบริหารส่วนตำบลจะรัง ปรากฏว่า นายมามุ สาและ สมาชิกสภา อบต. หมู่ที่ ๖ อายุ ๖8 ปี เป็นผู้มีอายุสูงสุด จึงขอเรียนเชิญ นายมามุ สาและ ขึ้นทำหน้าที่ประธานสภาท้องถิ่นชั่วคราว ขอเรียนเชิญค่ะ

ลำดับต่อไปขอดำเนินการตามระเบียบวาระการประชุม ดังนี้

**ระเบียบวาระที่ ๑** **เรื่อง ประธานแจ้งให้ที่ประชุมทราบ**

**-ไม่มี-**

**ระเบียบวาระที่ 2** **เรื่อง การเลือกประธานสภาองค์การบริหารส่วนตำบลจะรัง**

**ประธานสภาฯชั่วคราว** ก่อนที่จะเลือกประธานสภาองค์การบริหารส่วนตำบลจะรัง ผมขออนุญาต

**(นายมามุ สาและ)** ให้เลขานุการสภาท้องถิ่นชั่วคราวได้ชี้แจ้งถึงระเบียบกฎหมายที่เกี่ยวข้อง ขอเชิญครับ

**เลขานุการสภาฯชั่วคราว ตามพระราชบัญญัติสภาตำบลและองค์การบริหารส่วนตำบล พ.ศ. 2537**

**(นางสาวสุมิตรา นิลทับทิม) ที่แก้ไขเพิ่มเติมถึง(ฉบับที่7) พ.ศ.2562 มาตรา 53 วรรคสอง กำหนดว่า**

“นายอำเภอต้องกำหนดให้สมาชิกสภาองค์การบริหารส่วนตำบลดำเนินการประชุมสภาองค์การบริหารส่วนตำบลครั้งแรกภายในสิบห้าวันนับแต่วันประกาศผลการเลือกตั้งสมาชิกสภาองค์การบริหารส่วนตำบลและให้ที่ประชุมเลือกประธานสภาองค์การบริหารส่วนตำบลและรองประธานสภาองค์การบริหารส่วนตำบล

**ประกอบกับระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547 และแก้ไขเพิ่มเติม(ฉบับที่ 2) พ.ศ. 2554 ข้อ 8 กำหนดวิธีเลือกประธานสภาท้องถิ่น ดังนี้**

1. ให้สมาชิกสภาท้องถิ่น เสนอชื่อสมาชิกสภาท้องถิ่น คนหนึ่ง ที่ตนเห็นว่าสมควรให้เป็นผู้ดำรงตำแหน่งประธานสภาท้องถิ่น
2. การเสนอนั้นต้องมีสมาชิกสภาท้องถิ่นรับรองไม่น้อยกว่าสองคน
3. โดยให้สมาชิกสภาท้องถิ่นแต่ละคนมีสิทธิรับรองได้เพียงครั้งเดียว
4. ชื่อที่เสนอไม่จำกัดจำนวน
5. และให้สมาชิกสภาท้องถิ่นลงคะแนนเลือกจากชื่อเหล่านั้น โดยวิธีเขียนชื่อตัวและชื่อสกุลของผู้ที่ถูกเสนอชื่อคนละหนึ่งชื่อ
6. เมื่อตรวจนับแล้วให้ประธานที่ประชุมประกาศคะแนนต่อที่ประชุมสภาท้องถิ่น

 /7.ผู้ได้คะแนน....

-5-

1. ผู้ได้คะแนนสูงสุดเป็นผู้ได้รับเลือก ถ้ามีผู้ได้คะแนนสูงสุดเท่ากันหลายคน ให้เลือกใหม่เฉพาะผู้ที่ได้คะแนนสูงสุดนั้น โดยใช้วิธีเดิม
2. ถ้าผลการเลือกใหม่ปรากฏว่ายังมีผู้ได้คะแนนสูงสุดเท่ากันอีก ให้ใช้วิธีจับฉลากเฉพาะผู้ได้คะแนนสูงสุดเท่ากัน
3. แต่ถ้ามีการเสนอชื่อเพียงหนึ่งคน ให้ถือว่าผู้นั้นได้รับเลือก

และข้อตามระเบียบข้อ 9 กำหนดว่าการเลือกประธานสภาท้องถิ่นครั้งแรกให้นายอำเภอดำเนินการแต่งตั้งทันที เมื่อการเลือกประธานสภาท้องถิ่นแล้วเสร็จและให้ประธานสภาท้องถิ่นที่ได้รับการแต่งตั้งปฏิบัติหน้าที่ประธานที่ประชุมสภาท้องถิ่นในครั้งนั้นต่อไป”

**ประธานสภาฯชั่วคราว** เมื่อทุกท่านได้ทราบวิธีการดำเนินการเลือกผู้ดำรงตำแหน่งประธานสภาท้องถิ่น

**(นายมามุ สาและ)** แล้วขอเชิญท่านสมาชิก ได้เสนอชื่อผู้สมควรเป็นประธานสภาองค์การบริหารส่วนตำบลจะรัง พร้อมผู้รับรอง ๒ ท่าน

**นายมาสารูดิง ดอเลาะ** กระผม นายมาสารูดิง ดอเลาะ สมาชิกสภาองค์การบริหารส่วนตำบลจะรัง หมู่ที่ 1 ขอเสนอชื่อ **นายอายุ ดอเลาะ** สมาชิกสภาองค์การบริหารส่วนตำบล จะรัง หมู่ที่ ๒ เป็นประธานสภาองค์การบริหารส่วนตำบลจะรัง ครับ

**นายสมะแอ มะเซ็ง** กระผม นายสมะแอ มะเซ็ง สมาชิกสภาองค์การบริหารส่วนตำบลจะรัง หมู่ที่ ๔ ขอรับรอง

**นายอาแซ อาแด** กระผม นายอาแซ อาแด สมาชิกสภาองค์การบริหารส่วนตำบลจะรัง หมู่ที่ ๕ ขอรับรอง

**ประธานสภาฯชั่วคราว** ไม่ทราบว่ามีสมาชิกสภาองค์การบริหารส่วนตำบลท่านใด จะเสนอชื่อผู้อื่นเป็น

**(นายมามุ สาและ)** ประธานสภาองค์การบริหารส่วนตำบลจะรัง อีกหรือไม่

**ที่ประชุม** ไม่มีการเสนอชื่อบุคคลอื่น

**ประธานสภาฯชั่วคราว** เมื่อไม่มีสมาชิกท่านใดเสนอเพิ่มเติม ก็เป็นอันว่าที่ประชุมมีมติเลือก

**(นายมามุ สาและ) นายอายุ ดอเลาะ** สมาชิกสภาองค์การบริหารส่วนตำบลจะรัง หมู่ที่ ๒

เป็นประธานสภาองค์การบริหารส่วนตำบลจะรัง

**ประธานสภาฯชั่วคราว** ขอเชิญสมาชิกทุกท่านพัก ๑5 นาที เพื่อให้ท่านนายอำเภอยะหริ่ง ได้ลงนามใน

**(นายมามุ สาและ)** คำสั่งแต่งตั้งประธานสภาองค์การบริหารส่วนตำบลจะรัง

  **พักการประชุม ๑5 นาที**

**เลขานุการสภาฯชั่วคราว** เชิญท่านสมาชิกทุกท่านเข้าประห้องประชุมเพื่อดำเนินการประชุมต่อไป

**(นางสาวสุมิตรา นิลทับทิม)** ก่อนที่จะดำเนินประชุมต่อ ดิฉันขออ่านคำสั่งแต่งตั้งประธานสภาองค์การบริหาร ส่วนตำบลจะรัง ให้ที่ประชุมรับทราบ ดังนี้

 **เลขานุการสภาฯ อบต.อ่านคำสั่ง ฯ**

 /ลำดับต่อไป....

-6-

ลำดับต่อไปขอเชิญท่านประธานสภาองค์การบริหารส่วนตำบลจะรัง ขึ้นทำหน้าที่เป็นประธานสภาอบต. เพื่อดำเนินการตามระเบียบวาระต่อไป ขอเรียนเชิญค่ะ

**ประธานสภาฯ** ก่อนอื่นกระผมก็ต้องขอขอบคุณ ท่านโอฬาร บิลสัน ท่านนายอำเภอยะหริ่ง และ

**(นายอายุ ดอเลาะ)** ท่านมารีแย เจะดราแม ท้องถิ่นอำเภอยะหริ่ง ที่ท่านสละเวลามาร่วมประชุมในวันนี้ และท่านสมาชิกสภา อบต.จะรังทุกท่าน ซึ่งวันนี้เป็นครั้งแรกที่พวกเราได้มีการประชุมวาระแรก กระผมเองดีใจที่ทุกท่านให้เกียรติกระผมได้ทำหน้าที่เป็นประธานสภาในวันนี้อีกหนึ่งวาระ ผมจะทำหน้าที่ตรงนี้ให้ดีที่สุด และก็ดีใจกับทุกท่านที่ผ่านการเลือกตั้งมาเป็นสมาชิกสภาองค์การบริหารส่วนตำบลจะรัง เพื่อที่จะร่วมมือกันปฏิบัติงานอย่างเต็มความสามารถ ในการพัฒนาตำบลจะรังให้มีความเจริญมากยิ่งขึ้น ลำดับต่อไปก็ขอเขาสู่วาระที่ 3 ต่อไป

**ระเบียบวาระที่ 3**  **เรื่อง การเลือกรองประธานสภาองค์การบริหารส่วนตำบล**

**ประธานสภาฯ** ก่อนที่จะเลือกรองประธานสภาองค์การบริหารส่วนตำบลจะรัง ขออนุญาตชี้แจง

**(นายอายุ ดอเลาะ)** ถึงระเบียบที่เกี่ยวข้องเกี่ยวกับการเลือกรองประธานสภาองค์การบริหารส่วนตำบล จะรัง ขอมอบหมายให้เลขานุการสภาชั่วคราวได้ชี้แจงถึงระเบียบกฎหมายที่เกี่ยวข้อง เชิญครับ

**เลขานุการสภาฯชั่วคราว ตามพระราชบัญญัติสภาตำบลและองค์การบริหารส่วนตำบล พ.ศ. 2537**

**(นางสาวสุมิตรา นิลทับทิม) ที่แก้ไขเพิ่มเติมถึง(ฉบับที่ 7) พ.ศ.2562 มาตรา 53 ประกอบกับตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.**

 **2547 แก้ไขเพิ่มเติม(ฉบับที่ 2) พ.ศ. 2554 ข้อ 11**

เมื่อมีประธานสภาท้องถิ่นแล้ว การเลือกรองประธานสภาท้องถิ่น ให้สมาชิกสภาท้องถิ่นแต่ละคนมีสิทธิเสนอชื่อสมาชิกสภาท้องถิ่นคนหนึ่งที่ตนเห็นว่าสมควรให้เป็นให้เป็นผู้ดำรงตำแหน่งรองประธานสภาท้องถิ่น การเสนอนั้นต้องมีสมาชิกสภาท้องถิ่นรับรองไม่น้อยกว่าสองคน โดยให้สมาชิกสภาท้องถิ่นแต่ละคนมีสิทธิรับรองได้เพียงครั้งเดียว ชื่อที่เสนอไม่จำกัดจำนวน และให้สมาชิกสภาท้องถิ่นลงคะแนนเลือกจากชื่อเหล่านั้น โดยวิธีเขียนชื่อตัวและชื่อสกุลของผู้ที่ถูกเสนอชื่อคนละหนึ่งชื่อ เมื่อตรวจนับแล้วให้ประธานที่ประชุมประกาศคะแนนต่อที่ประชุมสภาท้องถิ่น ผู้ได้คะแนนสูงสุดเป็นผู้ได้รับเลือก ถ้ามีผู้ได้คะแนนสูงสุดเท่ากันหลายคนให้เหลือใหม่เฉพาะผู้ที่ได้คะแนนสูงสุดนั้น โดยใช้วิธีเดิม ถ้าผลการเลือกใหม่ปรากฏว่ายังมีผู้ได้คะแนนสูงสุดเท่ากันอีก ให้ใช้วิธีจับฉลากเฉพาะผู้ได้คะแนนสูงสุดเท่ากันและในข้อ ๑๑ วรรคสาม กำหนดให้ “ประธานสภาท้องถิ่นรายงานผลการเลือกรองประธานสภาท้องถิ่นต่อนายอำเภอภายใน ๗ วัน นับแต่วันเลือก” และตามพระราชบัญญัติสภาตำบลและองค์การบริหารส่วนตำบลพ.ศ.2537แก้ไขเพิ่ม(ฉบับที่5) พ.ศ. 2546 มาตรา 48 สภาองค์การบริหารส่วนตำบลมีประธานสภาและรองประธานสภาคนหนึ่งซึ่งเลือกจากสมาชิกสภาองค์การบริหารส่วนตำบล ให้นายอำเภอแต่งตั้งประธานและรองประธานสภาองค์การบริหารส่วนตำบลตามมติของสภาองค์การบริหารส่วนตำบล

 /สำหรับ...

-7-

สำหรับหน้าที่ของรองประธานสภาฯ คือ มีหน้าที่ช่วยประธานสภาท้องถิ่นในกิจการอันเป็นอำนาจหน้าที่ของประธานสภาท้องถิ่นหรือปฏิบัติการตามที่ประธานสภาท้องถิ่นมอบหมาย

**ประธานสภาฯ**  ขอเชิญสมาชิกเสนอชื่อผู้ที่สมควรดำรงตำแหน่งรองประธานสภาองค์การบริหาร

**(นายอายุ ดอเลาะ)** ส่วนตำบลจะรัง พร้อมผู้รับรองจำนวน 2 ท่าน

**นายอาดิล เบ็ญมัสรูร** กระผม นายอาดิล เบ็ญมัสรูร สมาชิกสภาองค์การบริหารส่วนตำบล หมู่ที่ 3 ขอเสนอ **นายมามุ สาและ** สมาชิกสภาองค์การบริหารส่วนตำบล หมู่ที่ ๖ เป็นรองประธานสภาองค์การบริหารส่วนตำบลจะรัง

**นายอับดุลเลาะ หามะ** กระผม นายอับดุลเลาะ หามะ สมาชิกสภาองค์การบริหารส่วนตำบลหมู่ที่ 7 ขอรับรอง

**นายอาแซ อาแด** กระผม นายอาแซ อาแด สมาชิกสภาองค์การบริหารส่วนตำบลหมู่ที่ 5 ขอรับรอง

**ประธานสภาฯ** ไม่ทราบว่ามีสมาชิกสภาองค์การบริหารส่วนตำบลท่านใดจะเสนอชื่อผู้อื่นเป็นรอง

**(นายอายุ ดอเลาะ)** ประธานสภาองค์การบริหารส่วนตำบล อีกหรือไม่

**ที่ประชุม** ไม่มีการเสนอชื่อบุคคลอื่น

**ประธานสภาฯ** เมื่อไม่มีสมาชิกท่านใดเสนอเพิ่มเติมก็เป็นอันว่าที่ประชุมมีมติเลือก **นายมามุ สาและ**

**(นายอายุ ดอเลาะ)** สมาชิกสภาองค์การบริหารส่วนตำบลจะรัง หมู่ที่ ๖ เป็นรองประธานสมาชิกสภาองค์การบริหารส่วนตำบลจะรัง

**ระเบียบวาระที่ 4** **เรื่อง การเลือกเลขานุการสภาองค์การบริหารส่วนตำบล**

**ประธานสภาฯ** ก่อนที่จะดำเนินการเลือกเลขานุการสภาองค์การบริหารส่วนตำบลนั้น

**(นายอายุ ดอเลาะ)** ผมขอเชิญเลขานุการสภาชั่วคราวได้ชี้แจงถึงระเบียบกฎหมายที่เกี่ยวข้องในการเลือกเลขานุการสภาฯ ขอเชิญครับ

**เลขานุการสภาฯชั่วคราว** ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.

**(นางสาวสุมิตรา นิลทับทิม)**  2547 แก้ไขเพิ่มเติมฉบับที่ 2 พ.ศ. 2554 ข้อ 13 ข้อ 14 ข้อ 18 และข้อ 19 ซึ่งได้กำหนดวิธีการเลือกเลขานุการสภา อบต. สรุปได้ดังนี้

1. ให้ประธานสภา อบต. นำวิธีการเลือกรองประธานสภา มาใช้ในการเลือกเลขานุการสภา อบต.
2. ให้สภา อบต. เลือกปลัดองค์การบริหารสวนตำบล หรือสมาชิกสภา อบต. หนึ่งคนเป็นเลขานุการสภา อบต. โดยให้คำนึงถึงความรู้ ความสามารถ อันจะเป็นประโยชน์ต่อ สภา อบต.
3. ถ้ามีการเสนอชื่อเพียงหนึ่งคน ให้ถือว่าผู้นั้นได้รับการเลือก
4. เมื่อสภา อบต. มีมติเลือกเลขานุการสภา อบต. แล้วให้เลขานุการสภา อบต.ชั่วคราว พ้นจากตำแหน่ง

 /หน้าที่......

-8-

หน้าที่ของเลขานุการสภาท้องถิ่น มีหน้าที่ดังต่อไปนี้

1. แจ้งนัดประชุมสภาท้องถิ่นตามคำสั่งของประธานสภาท้องถิ่น
2. ชี้แจงกฎหมาย ระเบียบ ข้อบังคับ ประกาศ คำสั่ง หนังสือสั่งการหรือแนวทางปฏิบัติซึ่งเกี่ยวข้องกับกิจการขององค์กรปกครองส่วนท้องถิ่นต่อที่ประชุมสภาท้องถิ่น
3. ช่วยเหลือประธานสภาท้องถิ่นจัดทำระเบียบวาระการประชุมสภาท้องถิ่น
4. เชิญประธานสภาท้องถิ่นชั่วคราวปฏิบัติหน้าที่
5. จัดทำรายงานการประชุมสภาท้องถิ่น
6. เก็บรักษาข้อมูลข่าวสาร หรือเอกสารของสภาท้องถิ่น
7. ช่วยเหลือประธานสภาท้องถิ่นในการควบคุมการนับคะแนนเสียง
8. ช่วยเหลือประธานสภาท้องถิ่นในการเก็บรักษาความสงบเรียบร้อยในสภาท้อถิ่น
9. หน้าที่อื่นตามที่กำหนดไว้ในระเบียบนี้

**ประธานสภาฯ** เมื่อได้รับทราบถึงระเบียบวิธีการเลือก และหน้าที่ของเลขานุการสภาแล้ว ขอให้

**(นายอายุ ดอเลาะ)** สมาชิกสภาได้เสนอชื่อผู้สมควรดำรงตำแหน่งเลขานุการสภา อบต. พร้อมผู้รับรอง ๒ ท่าน ขอเชิญครับ

**นายมาสารูดิง ดอเลาะ** กระผม นายมาสารูดิง ดอเลาะ สมาชิกสภาองค์การบริหารส่วนตำบลจะรัง หมู่ที่ ๑ ขอเสนอ **นางสาวสุมิตรา นิลทับทิม** ปลัด อบต. เป็นเลขานุการสภา อบต. ครับ

**นายมามุ สาแล๊ะ** กระผม นายมามุ สาและ สมาชิกสภาองค์การบริหารส่วนตำบลจะรัง หมู่ที่ 6 ขอรับรอง

**นายสมะแอ มะเซ็ง** กระผม นายสมะแอ มะเซ็ง สมาชิกสภาองค์การบริหารส่วนตำบลจะรัง หมู่ที่ ๔ ขอรับรอง

**ประธานสภาฯ** มีสมาชิกท่านใดจะเสนอชื่อผู้สมควรดำรงตำแหน่งเลขานุการสภาอีกหรือไม่ ถ้าไม่มี

**(นายอายุ ดอเลาะ)** เป็นอันว่าที่ประชุมมีมติเลือก **นางสาวสุมิตรา นิลทับทิม** ปลัด อบต. ให้ดำรงตำแหน่งเลขานุการสภาองค์การบริหารส่วนตำบลจะรัง

**ระเบียบวาระที่ ๕**  **เรื่อง การแต่งตั้งคณะกรรมการตรวจรายงานการประชุม**

**ประธานสภาฯ** สำหรับระเบียบวาระที่ ๕ เรื่องการเลือกคณะกรรมการตรวจรายงานการ

**(นายอายุ ดอเลาะ)** ประชุม ขอเชิญเลขานุการสภาองค์การบริหารส่วนตำบลจะรัง ชี้แจงระเบียบ

กฎหมายที่เกี่ยวข้อง

**เลขานุการสภาฯ** ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547

**(นางสาวสุมิตรา นิลทับทิม)** ข้อ 103 คณะกรรมการสภาท้องถิ่นมี 2 ประเภท

1. คณะกรรมการสามัญ ประกอบด้วยสมาชิกสภาท้องถิ่นจำนวนไม่น้อยกว่าสามคน แต่ไม่เกินเจ็ดคน

 /(2)คณะกรรมการ...

-9-

(2) คณะกรรมการวิสามัญ ประกอบด้วยสมาชิกสภาท้องถิ่น หรือบุคคลที่ไม่ได้เป็นสมาชิกสภาท้องถิ่น จำนวนไม่น้อยกว่าสามคนแต่ไม่เกินเจ็ดคน

ข้อ 105 สภาท้องถิ่นมีอำนาจเลือกสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นเป็นคณะกรรมการสภาท้องถิ่นชุดต่าง ๆ ตามความจำเป็นแก่กิจการในหน้าที่ของสภา

ข้อ 33 กำหนดให้รายงานการประชุมสภาท้องถิ่นทุกคราว ต้องให้คณะกรรมการตรวจรายงานการประชุมได้ตรวจสอบแล้วให้สำเนารายงานการประชุมซึ่งคณะกรรมการตรวจรายงานการประชุมได้ตรวจสอบแล้วอย่างน้อยสองฉบับเพื่อให้สมาชิกสภาท้องถิ่น ได้มีโอกาสตรวจดูได้ก่อนเวลาประชุมไม่น้อยกว่าหนึ่งวันเพื่อให้สภาท้องถิ่นรับรองรายงานการประชุมนั้น จะต้องเลือกคณะกรรมการชุดดังกล่าว ตามข้อ 107 วรรคสองแห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 ประกอบหนังสือกระทรวงมหาดไทย ที่ มท 0804.3/ 15049 ลงวันที่ 29 ธันวาคม 2551 เรื่อง หารือแนวทางปฏิบัติตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 ข้อ 2 ให้นำ ข้อ 12 ของระเบียบฯ มาบังคับใช้โดยอนุโลม กล่าวคือ ให้เลือกไปทีละคนจนครบตามจำนวนตามที่สภาท้องถิ่นกำหนด

**ประธานสภา**ฯ ตามที่เลขานุการสภาองค์การบริหารส่วนตำบลได้ชี้แจงถึงระเบียบกฎหมายที่เกี่ยวข้อง

**(นายอายุ ดอเลาะ)** ขอเชิญสมาชิกในที่ประชุมพิจารณาว่าจะกำหนดให้มีคณะกรรมการตรวจรายงานการประชุมจำนวนกี่คน

**ที่ประชุม** สภาองค์การบริหารส่วนตำบลจะรัง กำหนดให้มีคณะกรรมการตรวจรายงานการประชุมจำนวน 3 ท่าน

**ประธานสภาฯ** ขอให้ทุกท่านเสนอรายชื่อบุคคลที่สมควรเป็นคณะกรรมการตรวจรายงานการประชุม

**(นายอายุ ดอเลาะ)** จำนวน ๓ ท่าน โดยเลือกไปทีละคนจนครบ ชื่อที่ได้รับการเสนอแต่ละคนต้องมี ผู้รับรอง 2 ท่าน

**นายมาสารูดิง ดอเลาะ** กระผม นายมาสารูดิง ดอเลาะ สมาชิกสภาองค์การบริหารส่วนตำบลจะรัง หมู่ที่ 1 ขอเสนอ **นายอาแซ อาแด** สมาชิกสภาองค์การบริหารส่วนตำบลจะรัง หมู่ที่ ๕ เป็นคณะกรรมการฯ

**นายอาดิล เบ็ญมัสรูร** กระผม นายอาดิล เบ็ญมัสรูร สมาชิกสภาองค์การบริหารส่วนตำบลจะรัง หมู่ที่ 3 ขอรับรอง

**นายสมะแอ มะเซ็ง** กระผม นายสมะแอ มะเซ็ง สมาชิกสภาองค์การบริหารส่วนตำบลจะรัง หมู่ที่ ๔ ขอรับรอง

/นายอาดิล...

-10-

**นายอาดิล เบ็ญมัสรูร** กระผม นายอาดิล เบ็ญมัสรูร สมาชิกสภาองค์การบริหารส่วนตำบลจะรัง หมู่ที่ 3 ขอเสนอ **นายมาสารูดิง ดอเลาะ** สมาชิกสภาองค์การบริหารส่วนตำบลจะรัง หมู่ที่ 1 เป็นคณะกรรมการฯ

**นายอาแซ อาแด** กระผม นายอาแซ อาแด สมาชิกสภาองค์การบริหารส่วนตำบลจะรัง หมู่ที่ 5 ขอรับรอง

**นายสมะแอ มะเซ็ง**  กระผม นายสมะแอ มะเซ็ง สมาชิกสภาองค์การบริหารส่วนตำบลจะรัง หมู่ที่ 4 ขอรับรอง

**นายอาแซ อาแด** กระผม นายอาแซ อาแด สมาชิกสภาองค์การบริหารส่วนตำบลจะรัง หมู่ที่ ๕ ขอเสนอ **นายอับดุลเลาะ หามะ** สมาชิกสภาองค์การบริหารส่วนตำบลจะรัง หมู่ที่ ๗ เป็นคณะกรรมการฯ

**นายมาสารูดิง ดอเลาะ** กระผม นายมาสารูดิง ดอเลาะ สมาชิกสภาองค์การบริหารส่วนตำบลจะรัง หมู่ที่ 1ขอรับรอง

**นายอาดิล เบ็ญมัสรูร** กระผม นายอาดิล เบ็ญมัสรูร สมาชิกสภาองค์การบริหารส่วนตำบลจะรัง หมู่ที่ 3ขอรับรอง

**ประธานสภาฯ**  ก็เป็นอันว่าที่ประชุมมีมติเลือกให้

**(นายอายุ ดอเลาะ)** 1. **นายอาแซ อาแด** สมาชิกสภาองค์การบริหารส่วนตำบลจะรัง หมู่ที่ ๕

2. **นายมาสารูดิง ดอเลาะ** สมาชิกสภาองค์การบริหารส่วนตำบลจะรัง หมู่ที่ 1

1. **นายอับดุลเลาะ หามะ** สมาชิกสภาองค์การบริหารส่วนตำบลจะรัง หมู่ที่ ๗

**ที่ประชุม** รับทราบ

**ระเบียบวาระที่ 6** **เรื่อง การกำหนดสมัยประชุมสามัญ สมัยแรกประจำปี ๒๕65**

**ประธานสภาฯ** ต่อไปจะขอเขาสู่วาระที่ 6 เรื่องการกำหนดสมัยประชุมสมัยแรกประจำปี ๒๕65

**(นายอายุ ดอเลาะ)** ขอเชิญเลขานุการสภาองค์การบริหารส่วนตำบลจะรัง ชี้แจงถึงกฎหมายระเบียบที่เกี่ยวข้อง

**เลขานุการสภาฯ** ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไข

**(นางสาวสุมิตรา นิลทับทิม)** เพิ่มเติมถึงฉบับที่ 2 พ.ศ. 2554 ข้อ 11 (3) กำหนดให้ “สภาองค์การบริหารส่วนตำบลกำหนดว่าปีนั้นจะมีสมัยประชุมสามัญประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วันกับให้กำหนดวันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วัน”การกำหนดสมัยประชุมและวันประชุมให้เป็นไปตามที่กฎหมายว่าด้วยองค์กรปกครองส่วนท้องถิ่นนั้นกำหนด สำหรับการกำหนดสมัยประชุมและวันประชุมตาม พ.ร.บ. สภาตำบลและองค์การบริหารส่วน

/ตำบล...

-11-

ตำบล พ.ศ. 2537 แก้ไขเพิ่มเติมถึงฉบับที่ 4 พ.ศ. 2562 มาตรา 55 กำหนดให้ “ใน

ปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนดแต่ต้องไม่เกินสี่สมัย วันเริ่มสมัยประชุมสามัญประจำปีให้สภาองค์การบริหารส่วนตำบลกำหนด” และวรรคท้ายกำหนดให้สมัยประชุมสามัญสมัยหนึ่ง ๆ ให้มีกำหนดไม่เกินสิบห้าวัน แต่ถ้าขยายเวลาออกไปอีก จะต้องได้รับอนุญาตจากนายอำเภอ ในปี ๒๕64 สภาองค์การบริหารบริหารส่วนตำบลจะรังได้กำหนดสมัยประชุมแล้ว ๔ สมัย และประชุมไปแล้ว ๓ สมัย เหลือการประชุมประจำปี ๒๕64 อีก ๑ สมัย ซึ่งกำหนดไว้ในระหว่างวันที่ ๑ – 15 ธันวาคม ๒๕64 เนื่องจากอยู่ระหว่างรับรองผลการเลือกตั้ง

**ประธานสภาฯ** ตามที่เลขานุการสภาได้ชี้แจงถึงระเบียบกฎหมายไปแล้วนั้น ตามมติการประชุมสภา

**(นายอายุ ดอเลาะ)** องค์การบริหารส่วนตำบลจะรัง สมัยสามัญที่ 1 ครั้งที่ 1 ประจำปี 2564 ได้มีการกำหนดสมัยการประชุมสามัญประจำปี 2564 และกำหนดสมัยสามัญสมัยแรกประจำปี 2565 ไว้ในวันที่ 1-15 กุมภาพันธ์ 2565 ผมขอนำเรียนปรึกษาในที่ประชุมว่าหากเราเลื่อนกำหนดการประชุมสามัญสมัยแรกประจำปี 2565 มาเป็นวันที่ 1-15 มกราคม 2565 เพื่อที่จะให้นายกองค์การบริหารส่วนตำบลจะรัง ได้แถลงนโยบายต่อสภาองค์การบริหารส่วนตำบลจะรัง ไม่ทราบว่าทุกท่านเห็นสมควรหรือไม่

**ที่ประชุม** เห็นชอบ เลื่อนกำหนดการประชุมสามัญสมัยแรกประจำปี 2565 มาเป็นวันที่ 1-15 มกราคม 2565

**ระเบียบวาระที่ 7** **เรื่องอื่น ๆ**

 **-ไม่มี-**

**ประธานสภาฯ** มีสมาชิกท่านใดจะเสนอเรื่องใดอีกบ้าง ถ้าไม่มีกระผมขอนัดประชุมสภาสมัยสามัญ

**(นายอายุ ดอเลาะ)** ที่ 1 ประจำปี พ.ศ. ๒๕65 ในวันพฤหัสบดี ที่ 6 มกราคม ๒๕65 เวลา๑๐.๐๐ น. เพื่อให้นายกองค์การบริส่วนตำบลจะรัง ได้แถลงนโยบายต่อสภาองค์การบริหารส่วน

 ตำบลจะรัง สำหรับการประชุมสภาองค์การบริหารส่วนตำบลจะรังครั้งแรก ได้ดำเนิน การไปโดยความเรียบร้อย เป็นไปตามกรอบรัฐธรรมนูญและข้อบังคับการประชุม ทุกประการ กระผม ในนามประธานสภาองค์การบริหารส่วนตำบลจะรัง ขอขอบคุณท่านสมาชิกสภาองค์การบริหารส่วนตำบลจะรัง และผู้เข้าร่วมการประชุมทุกท่านไว้ ณ โอกาสนี้ด้วย ผมขอปิดการประชุมสภาองค์การบริหารส่วนตำบลจะรัง ครั้งแรก ในวันที่ ๒๘ ธันวาคม ๒๕64 ณ บัดนี้ ขอขอบคุณครับ

 /ปิดประชุม...

-12-

**ปิดประชุมเวลา ๑3.3๐ น.**

 (ลงชื่อ) สุมิตรา นิลทับทิม ผู้จดบันทึกรายงานการประชุม

 (นางสาวสุมิตรา นิลทับทิม)

 (ลงชื่อ) อาแซ อาแด ผู้ตรวจรายงานการประชุม

 (นายอาแซ อาแด)

 (ลงชื่อ) มาสารูดิง ดอเลาะ ผู้ตรวจรายงานการประชุม

 (นายมาสารูดิง ดอเลาะ)

 (ลงชื่อ) อับดุลเลาะ หามะ ผู้ตรวจรายงานการประชุม

 (นายอับดุลเลาะ หามะ)

 (ลงชื่อ) อายุ ดอเลาะ

 (นายอายุ ดอเลาะ)

 ประธานสภาองค์การบริหารส่วนตำบลจะรัง